2019年10月20號，有網上發佈短片話呢個站嘅e出入口喺入站安檢時，發生咗要求好多位乘客必須要「卸妝」先至畀入站搭車嘅事。呢單嘢出街之後，好多中國大陸網上都出現話題。事發第二日，據廣州地鐵嘅工作人員解釋，話因爲近幾日臨近萬聖節，喺長隆歡樂世界嗰邊搞咗個「今晚搞乜『鬼』」嘅活動，要求部份市民化粧到比較恐怖個樣入去參加主題活動。